b'\n_START_ARTICLE_\nWang Yue\n_START_SECTION_\nResultats destacats en competici\xc3\xb3\n_START_PARAGRAPH_\nWang Yue va n\xc3\xa9ixer a Taiyuan, prov\xc3\xadncia de Shanxi, i va aprendre a jugar als escacs a quatre anys. Cada dia, observava la gent com jugava a xiangqi al carrer. A cinc anys, va comen\xc3\xa7ar a rebre entrenament, i va fer r\xc3\xa0pids progressos. A 9 anys, va formar part de l\'equip nacional juvenil, i va guanyar la Copa Li Chengzhi (\xe6\x9d\x8e\xe6\x88\x90\xe6\x99\xba)._NEWLINE_De de 2004, ha estat membre dels equips xinesos participants en les olimp\xc3\xadades d\'escacs, conjuntament amb d\'altres destacats GMs com ara Ni Hua, Bu Xiangzhi, Wang Hao i Li Chao._NEWLINE_El 2005, va esdevenir el campi\xc3\xb3 d\'escacs de la Xina m\xc3\xa9s jove de la hist\xc3\xb2ria. El mateix any va guanyar tamb\xc3\xa9 el campionat juvenil de la Xina. Ha participat representant la Xina en diversos enfrontaments per equips, com ara contra els Estats Units (2002), R\xc3\xbassia (2004, 2006, 2007, 2008, 2009), Fran\xc3\xa7a (2006) i la Gran Bretanya (2007)._NEWLINE_El febrer de 2007 va guanyar, empatat a punts amb altres cinc jugadors, el colossal obert de Cappelle-la-Grande superant 93 Grans Mestres i 80 Mestres Internacionals (amb un total de 608 jugadors), i va creuar la barrera dels 2700 Elo (essent el primer xin\xc3\xa8s a fer-ho)._NEWLINE_Entre mar\xc3\xa7 i desembre de 2008, Wang Yue va aconseguir jugar 85 partides consecutives sense cap derrota, una de les s\xc3\xa8ries m\xc3\xa9s llargues que es recorda. La s\xc3\xa8rie de partides sense derrota va comen\xc3\xa7ar a la segona ronda de l\'obert de Reykjav\xc3\xadk i va acabar a la primera ronda del tercer torneig del Grand Prix de la FIDE 2008\xe2\x80\x932009.\n_START_SECTION_\n1999\xe2\x80\x932006: etapa juvenil\n_START_PARAGRAPH_\nEl 1999, Wang es proclam\xc3\xa0 campi\xc3\xb3 del m\xc3\xb3n Sub-12 a Orpesa._NEWLINE_El 2000 fou segon al campionat del m\xc3\xb3n Sub-14, tamb\xc3\xa9 a Orpesa, rere Oleksandr Aresxenko. Aquell any, a Artek, Ucra\xc3\xafna, i tamb\xc3\xa9 el 2002 a Kuala Lumpur, Mal\xc3\xa0isia, va representar l\'equip nacional xin\xc3\xa8s a les Olimp\xc3\xadades Sub-16. El 2000, l\'equip fou 9\xc3\xa8, amb Wang puntuant 6.0/9 (+4 \xe2\x88\x921 =4) amb una performance de 2430. El 2002 l\'equip va guanyar la medalla d\'or i ell va assolir la medalla d\'or individual al primer tauler amb l\'espectacular resultat de 8.5/10 (+7 \xe2\x88\x920 =3) amb una performance de 2657.El seu company d\'equip Zhao Jun tamb\xc3\xa9 ho va fer molt b\xc3\xa9, amb una puntuaci\xc3\xb3 del 80% al segon tauler._NEWLINE_El juliol-agost de 2002, al segon matx Xina\xe2\x80\x93USA disputat a Xangai, Wang va puntuar 2.5/4 (+1 \xe2\x88\x920 =3) amb una performance de 2526. Va jugar contra Hikaru Nakamura un cop, a la darrera ronda, en una partida que acab\xc3\xa0 en taules, i les tres partides restants contra Vinay Bhat. La Xina va guanyar per un marcador global de 20\xc2\xbd\xe2\x80\x9319\xc2\xbd._NEWLINE_L\'abril de 2004, Wang puntu\xc3\xa0 un elevad\xc3\xadssim 9.0/11 al campionat mascul\xc3\xad de la Xina per equips a Jinan, i el desembre de 2005, aconsegu\xc3\xad el campionat de la Xina amb 12.5/18 punts, a Beijing. L\'agost d\'aquell any, al 2n matx Xina-R\xc3\xbassia a Moscou, Wang va puntuar 3.0/6 (+1 \xe2\x88\x921 =4) amb una performance de 2670 (la Xina va guanyar el matx per 37.5\xe2\x80\x9334.5). A continuaci\xc3\xb3, fins a final d\'octubre, quan va esdevenir Mestre de la FIDE, va competir a la 36a Olimp\xc3\xadada a Calvi\xc3\xa0, Mallorca i hi va puntuar 8.0/12 (+5 \xe2\x88\x921 =6) al primer tauler reserva, amb una performance de 2621. L\'equip va acabar en 24\xc3\xa8 lloc, i Wang acab\xc3\xa0 el 16\xc3\xa8 en la classificaci\xc3\xb3 individual per taulers. En aquesta competici\xc3\xb3 hi va obtenir la seva tercera norma de Gran Mestre i va esdevenir el Gran Mestre m\xc3\xa9s jove de la Xina._NEWLINE_Entre el 18 i el 23 de desembre va jugar el memorial Tigran Petrossian a ICC, en qu\xc3\xa8 les partides comen\xc3\xa7aven a les 12:00 del migdia a Par\xc3\xads, a les 14:00 a St. Petersburg, a les 15:00 a Erevan i a les 19:00 a Beijing. Cada pa\xc3\xads s\'enfrontava als altres dos cops, per un total de sis rondes. Es feia servir el sistema de control de temps de Fischer (1 hora i 30 minuts m\xc3\xa9s 15 minuts addicionals a la jugada 40, amb 30 segons d\'increment despr\xc3\xa9s de cada moviment). Xina va guanyar el torneig, amb una gran actuaci\xc3\xb3 de Wang Yue a la ronda final, ja que va v\xc3\xa8ncer Vadim Zvi\xc3\xa0guintsev per empatar el matx i guanyar el torneig pels xinesos (que havien jugat amb els GM Bu Xiangzhi 2615, GM Ni Hua 2611, GM Zhang Zhong 2596, i GM Wang Yue 2536)._NEWLINE_El febrer de 2005, va puntuar 5.5/9 a l\'Aeroflot Open. L\'abril, va puntuar 6.0/9 a l\'obert de Dubai, el qual va guanyar el seu compatriota de nom\xc3\xa9s 16 anys Wang Hao. El juliol, fou tercer al desempat amb 6.5/11 (+3 \xe2\x88\x921 =7) a la 2a Copa GM Hotel Sanjin International de Taiyuan (el torneig el guany\xc3\xa0 Pendyala Harikrishna amb 8.5/11 un punt per davant d\'Aleksandr Motiliov). L\'octubre, tamb\xc3\xa9 fou tercer amb 6.5/9 al 5\xc3\xa8 Campionat Individutal de l\'\xc3\x80sia a Hyderabad, \xc3\x8dndia (el campi\xc3\xb3 fou Zhang Zhong). El novembre, fou cinqu\xc3\xa8 amb 8.5/13 al Campionat del m\xc3\xb3n d\'escacs juvenil a Istanbul (el campi\xc3\xb3 fou Xakhriar Mamedi\xc3\xa0rov), i va arribar fins a la segona ronda a la Copa del m\xc3\xb3n de la FIDE, despr\xc3\xa9s de superar Karen Asrian en primera ronda, i perdre contra Ilia Smirin a la segona.\n_START_SECTION_\n2006: Arriba als 2600 punts d\'Elo\n_START_PARAGRAPH_\nEl febrer, va puntuar 4.5/9 a l\'Aeroflot Open. El juny, a la 37a Olimp\xc3\xadada d\'escacs a Tor\xc3\xad, l\'equip xin\xc3\xa8s, que partia en dotzena posici\xc3\xb3 del r\xc3\xa0nquing inicial, hi acab\xc3\xa0 en segon lloc i guany\xc3\xa0 la medalla de plata. Wang, al quart tauler, va acabar imbatut, amb 10.0/12 punts (8 vict\xc3\xb2ries i 4 taules) i va guanyar la medalla d\'or individual al quart tauler, aix\xc3\xad com una medalla d\'argent individual per la seva performance de 2837 (la segona m\xc3\xa9s alta de tots els jugadors, rere la del rus Vlad\xc3\xadmir Kr\xc3\xa0mnik)._NEWLINE_Entre el 10 i el 22 de juliol, particip\xc3\xa0 en un matx per sistema Scheveningen a Taiyuan, en qu\xc3\xa8 l\'equip xin\xc3\xa8s va guanyar 36.5\xe2\x80\x9335.5 contra un combinat estranger, amb Wang puntuant 6.5/12. Entre el 28 de juliol i el 7 d\'agost, al 4t Memorial Marx Gy\xc3\xb6rgy (Categoria 15, amb una mitjana Elo de 2622 segons els r\xc3\xa0nquings de juliol de 2006) celebrat a Paks, Hongria, Wang puntu\xc3\xa0 5.0/10 (+1 \xe2\x88\x921 =8) i hi fou tercer empatat amb Zolt\xc3\xa1n Alm\xc3\xa1si. El torneig el va guanyar Pendyala Harikrishna. Entre el 10 i el 20 d\'agost, al 3r Matx R\xc3\xbassia-Xina a Ergun, Wang va puntuar-hi 5\xc2\xbd/10 (+3 \xe2\x88\x922 =5) amb una performance de 2711. La Xina va guanyar el matx 51\xc2\xbd\xe2\x80\x9348\xc2\xbd._NEWLINE_Entre el 4 i el 9 de setembr\xc3\xa9, al matx Xina - Fran\xc3\xa7a (trofeu MULTICOMS) hi va puntuar 4.0/6 amb una performance de 2712, la m\xc3\xa9s alta de la competici\xc3\xb3. El 7 de setembre al 7\xc3\xa8 torneig de Joves Mestres de Lausanne, hi fou segon, despr\xc3\xa9s de perdre contra Maxime Vachier-Lagrave el playoff final a r\xc3\xa0pides.  L\'octubre, acab\xc3\xa0 sis\xc3\xa8 amb 8.5/13 al Campionat del M\xc3\xb3n J\xc3\xbanior celebrat a Erevan (el campi\xc3\xb3 fou Zav\xc3\xa8n Andriassian)._NEWLINE_El desembre, als Jocs Asi\xc3\xa0tics de Doha, l\'equip xin\xc3\xa8s hi va ser argent, amb Wang al segon tauler i puntuant 6.0/9 (+4 \xe2\x88\x921 =4) amb una performance de 2647.\n_START_SECTION_\n2007: Arriba als 2700 punts\n_START_PARAGRAPH_\nEl febrer, empat\xc3\xa0 al segon lloc amb 6.5/9 a l\'Aeroflot Open de Moscou. El mar\xc3\xa7, va guanyar dos oberts a Fran\xc3\xa7a, el de Calvi (6.0/7) i el de Cappelle la Grande \xe2\x80\x93 aquest darrer amb 87 GMs, 81 MIs i 465 jugadors amb r\xc3\xa0nquing FIDE \xe2\x80\x93 al desempat, per damunt de cinc altres jugadors amb 7.0/9 punts, i una performance de 2784._NEWLINE_L\'abril, va guanyar el Campionat Obert Internacional de les Filipines a la Badia de Subic amb 7.0/9 punts. El juliol de 2007, fou segon amb 5.0/8 al 4t torneig Sanjin Hotel Cup a Taiyuan. Tamb\xc3\xa9 el juliol, al 4t Torneig Scheveningen de Taiyuan, l\'equip xin\xc3\xa8s va perdre 17\xe2\x80\x9315 contra l\'equip estranger; Vadim Zvi\xc3\xa0guintsev va puntuar 5.5/8, qui m\xc3\xa9s en el torneig; Wang Yue va fer 5.0/8, el m\xc3\xa0xim anotador dels xinesos. Entre el 18 i el 31 d\'agost, al 4t matx Xina-R\xc3\xbassia a Nijni N\xc3\xb3vgorod, Wang va puntuar-hi 5.5/10 (+2 \xe2\x88\x921 =7) amb una performance de 2714. La xina va guanyar el matx en el marcador general per 52.5\xe2\x80\x9347.5. Entre el  3 i el 9 de setembre al matx Gran Bretanya - Xina a Liverpool, Wang puntu\xc3\xa0 4.0/6 (+2 \xe2\x88\x920 =4) amb una performance de 2722. La xina va guanyar el matx per 28\xe2\x80\x9320._NEWLINE_A la Copa del m\xc3\xb3n de la FIDE a Khanti-Mansisk, el novembre, Wang va v\xc3\xa8ncer Aleksei Pridorozhni (1.5\xe2\x80\x930.5), Serguei Tivi\xc3\xa0kov (2.5\xe2\x80\x931.5) i el seu compatriota Bu Xiangzhi (1.5\xe2\x80\x930.5), per\xc3\xb2 finalment fou eliminat per Ivan Cheparinov (0.5\xe2\x80\x931.5) a la quarta ronda. El desembre, Wang fou segon al desempat al torneig Ciudad de Pamplona (Magistral A), un Categoria XVII, on va puntuar 4.0/7 (TPR 2695). El campi\xc3\xb3 fou Francisco Vallejo Pons.\n_START_SECTION_\n2008: Esdev\xc3\xa9 un jugador del Top 20\n_START_PARAGRAPH_\nEl gener, al 15\xc3\xa8 Campionat de l\'\xc3\x80sia per equips a Visakhapatnam, l\'equip xin\xc3\xa8s va guanyar l\'or, amb Wang fent 4.5/7 punts (+3 \xe2\x88\x921 =3) al primer tauler, amb una performance de 2534. El febrer, va puntuar 7.0/10 (+4 \xe2\x88\x920 =6) a l\'obert Gibraltar Chess Festival on acab\xc3\xa0 20\xc3\xa8 amb una performance de 2653. El mar\xc3\xa7, Wang va acabar empatat al primer lloc a l\'Obert de Reykjav\xc3\xadk, conjuntament amb el seu compatriota Wang Hao (qui va guanyar al desempat) i Hannes Stefansson._NEWLINE_En el seu debut en un supertorneig l\'abril-maig de 2008 al 1r FIDE Grand Prix de Bak\xc3\xba, va compartir el primer lloc amb Vugar Gaix\xc3\xadmov i Magnus Carlsen, puntuant 8.0/13 (+3 \xe2\x88\x920 =10) amb una performance de 2806. Wang va tenir un desafortunat comen\xc3\xa7ament quan el seu vol des de Beijing el dia 18 es va endarrerir degut al mal temps i no va arribar a l\'Azerbaitjan fins a la matinada del 21, i es va perdre la cerim\xc3\xb2nia d\'obertura, a m\xc3\xa9s d\'haver d\'enfrontar-se al millor del r\xc3\xa0nquing (Magnus Carlsen) amb negres m\xc3\xa9s tard el mateix dia._NEWLINE_El juliol-agost de 2008, al 2n Grand Prix de la FIDE a Sotxi, empat\xc3\xa0 al tercer lloc amb Gata Kamsky amb 7.5/13 (+2 \xe2\x88\x920 =11; i una performance de 2765) darrere el campi\xc3\xb3 Levon Aronian i el segon classificat, Teimur Radj\xc3\xa0bov. Fou portada de la revista New in Chess el juliol de 2008. Entre el 20 i el 30 d\'agost de 2008 a Amsterdam, Wang va guanyar l\'NH Chess Tournament\xe2\x80\x94"Estrelles emergents" (Wang, Cheparinov, Caruana, L\'Ami, Stellwagen) vs. "Experi\xc3\xa8ncia" (Agdestein, Bareev, Ljubojevi\xc4\x87, Korchnoi, Jussupow)\xe2\x80\x94 amb 8.5/10 punts (+7 \xe2\x88\x920 =3; performance de 2892) tot mantenint-se imbatut. Merc\xc3\xa8s a aquesta vict\xc3\xb2ria va guanyar una invitaci\xc3\xb3 pel Melody Amber de partides r\xc3\xa0pides i a cegues de mar\xc3\xa7 de 2009 a Ni\xc3\xa7a, i immediatament despr\xc3\xa9s d\'haver guanyat les seves primeres sis partides, fou convidat per Jeroen van den Berg al Grup A del Torneig d\'escacs Corus del gener de 2009._NEWLINE_El setembre de 2008 va participar en el 5\xc3\xa8 matx R\xc3\xbassia-Xina a Ningbo on va puntuar 3.0/5 (+1 \xe2\x88\x920 =4) amb una performance de 2767  (l\'equip mascul\xc3\xad el componien Li Chao, Wang Hao, Ni Hua i Bu Xiangzhi). China won the match 26\xe2\x80\x9324._NEWLINE_Va participar en la primera edici\xc3\xb3 del World Mind Sports Games a Beijing, entre el 3 i el 8 d\'octubre de 2008. Aquell mateix mes, a Halkidiki, Gr\xc3\xa8cia, va jugar per l\'Economist SGSEU-1 Saratov a la 24a Copa Europea de clubs i hi puntu\xc3\xa0 3.0/5 (+1 \xe2\x88\x920 =4)._NEWLINE_El novembre de 2008, va jugar al primer tauler de l\'equip xin\xc3\xa8s a la 38a Olimp\xc3\xadada a Dresden, Alemanya (6.5/10 (+3 \xe2\x88\x920 =7) amb una performance de 2773). L\'equip va acabar finalment 7\xc3\xa8._NEWLINE_Entre el 13 i el 29 de desembre de 2008, al 3r Grand Prix de la FIDE a Elist\xc3\xa0, Russia \xe2\x80\x93 on hi va anar des de Doha, Qatar \xe2\x80\x93 hi acab\xc3\xa0 empatat als llocs cinqu\xc3\xa8-nov\xc3\xa8 amb 6.5/12 (+2 \xe2\x88\x922 =9).'